מפרט אחיד לפריט 8.3 א'

**הובלה**:

כספים, יהלומים, תכשיטים, ניירות ערך ודברי ערך אחרים

**תוכן עניינים**

**פרק 1 - הגדרות כלליות..........................................................................................3**

**פרק 2 - תנאים רוחביים.........................................................................................4**

**פרק 3 - משטרת ישראל.........................................................................................6**

**פרק 1 - הגדרות כלליות**

* 1. **בעל מקצוע מוסמך**
     1. מי ששר הפנים הסמיכו לעניין סעיף 6ב לחוק רישוי עסקים (להלן - החוק), והוא אחד מאלה:

1. מהנדס רשוי כמשמעותו בחוק המהנדסים והאדריכלים, התשי"ח-195 (להלן - חוק המהנדסים), הרשום במדור הנדסה אזרחית, ואדריכל רשוי כמשמעותו בחוק המהנדסים הרשום במדור לארכיטקטורה.
2. במבנה פשוט, כהגדרתו בתוספת הראשונה לתקנות המהנדסים והאדריכלים (רישוי וייחוד פעולות), התשכ"ז-1967 (להלן - תקנות ייחוד פעולות):
3. מהנדס או אדריכל רשום בפנקס המהנדסים והאדריכלים במדור להנדסה אזרחית או ארכיטקטורה.
4. הנדסאי כמשמעותו בתוספת הראשונה לתקנות ייחוד פעולות.
   1. **בעל עסק**
      1. לרבות בעל רישיון העסק, מבקש הרישיון, המחזיק בעסק או האדם שבהשגחתו, בפיקוחו או בניהולו פועל העסק.
   2. **גורם מוסמך ארצי**
      1. כל אחד מאלה, לפי העניין:
5. ראש רשות הרישוי שבתחומה נמצא העסק, או עובד בכיר אחר מקרב עובדיה שהוא הסמיך לעניין זה.
6. המנהל הכללי של המשרד נותן האישור, או עובד בכיר אחר מקרב עובדי משרדו שהוא הסמיך לעניין זה.
7. נציב כבאות והצלה, או קצין כבאות והצלה בכיר אחר שהוא הסמיך לעניין זה.
8. המפקח הכללי של משטרת ישראל, או קצין משטרה בכיר אחר שהוא הסמיך לעניין זה.
   1. **הוראות לצד המפרט האחיד**
      1. מסמכים ותנאים כאמור בסעיף 7ג2(ג) לחוק, שנקבעו בחיקוק, הנדרשים מבעל עסק לפי החוק, לרבות לפי סעיפים 6ב, 6ג ו-8 עד 11ב לחוק, ואולם אין באי-פרסומם כדי לפטור מן הדרישה להגישם או למלאם.
   2. **החוק**
      1. חוק רישוי עסקים, התשכ"ח-1968.
   3. **התקנות**
      1. תקנות רישוי עסקים (הוראות כלליות), התשס"א-2000.
   4. **מפרט, מפרט אחיד**
      1. מפרט, לפי סעיף 7ג1 לחוק, המאחד את התנאים לרישיון, הנדרשים מטעמם של נותני האישור לפי סעיף 7 לחוק, והמסמכים הנדרשים על-פי סעיף 6ד לחוק מעסק מהסוג האמור בתחילת המפרט והוראות לצד המפרט האחיד, המופיעות במפרט.
   5. **נותן אישור**
      1. השר להגנת הסביבה, השר לביטחון הפנים, שר העבודה, הרווחה והשירותים החברתיים, שר החקלאות ופיתוח הכפר או שר הבריאות, או מי שהם הסמיכו לתת אישור, לעניין עסק שקביעתו כטעון רישוי נעשתה בהתייעצות עמם, לשם הבטחת המטרות כאמור בסעיף 1 לחוק.
   6. **צו רישוי עסקים**
      1. צו רישוי עסקים (עסקים טעוני רישוי), התשע"ג-2013.
   7. **רישיון**
      1. רישיון עסק, היתר זמני או היתר מזורז.
   8. **רשות הרישוי**
      1. בתחום רשות מקומית - ראש הרשות המקומית או מי שהוא הסמיכו לכך.
      2. מחוץ לתחומה של רשות מקומית - מי ששר הפנים הסמיכו לכך.
   9. **שינוי בעלות**
      1. כל שינוי בזהות הבעלים הרשומים ברישיון העסק, לרבות הוספת בעל או גריעתו, וכן העברת שליטה בתאגיד כמשמעותה בחוק ניירות ערך, התשכ"ח-1968.

**פרק 2 - תנאים רוחביים**

***הוראות לצד המפרט האחיד***

* 1. אין באמור במפרט זה כדי לפטור את מבקש הרישיון מהגשת בקשה, ומקבלת אישורים מתאימים לפי החוק ולפי כל דין. מפרט זה אינו מהווה רישיון. המנהל עסק ללא רישיון עובר על החוק, ויהא צפוי לעונשים הקבועים בחוק.
  2. אין באמור במפרט זה כדי לפטור בעל עסק מקיום דרישות כל דין החל עליו, אף אם הוראות הדין אינן מופיעות במפרט.
  3. אם קיימים בעסק סוגי עסקים נוספים החייבים ברישוי לפי צו רישוי עסקים (עסקים טעוני רישוי), התשע"ג-2013, יחולו עליהם התנאים המסוימים לעסקים מסוגם, בין שהם מפורטים במפרט האחיד ובין שאינם מפורטים בו, והאמור בתנאים אלה לא יגרע מהם.
  4. לבקשה לרישיון יצורפו, לאחר שנחתמו בידי בעל מקצוע מוסמך: תרשים סביבה, מפה מצבית ותכנית עסק, כמפורט בתקנות 12-15 לתקנות. בנוסף, יצורפו לבקשה מסמכים המפורטים במפרט זה, אם ניתן להגישם בעת הגשת הבקשה.
  5. רישיון יוצג בעסק במקום נראה לעין.
  6. נותן אישור או רשות הרישוי רשאים להוסיף תנאים ברישיון לפי סעיף 7 לחוק.
  7. המבקש רישיון, או בעל רישיון, רשאי להגיש השגה על תנאי או מסמך שנדרש ממנו במפרט זה, למעט תנאי או מסמך שנקבע בחיקוק. את ההשגה יש להגיש לגורם מוסמך ארצי בהתאם לטופס 9 המופיע בתקנות רישוי עסקים (הוראות כלליות), תשס"א-2000.
  8. לגורם המוסמך לדון בהשגות מטעם נותן האישור, לפי טופס ההשגה, בתוך 30 ימים מיום קבלת הדרישה לפי המפרט האחיד. הנחיות לגבי אופן הגשת ההשגה מפורטות באתר. עותק של ההשגה יש להגיש לרשות הרישוי. עבור כל השגה יש לשלם אגרה בסך 323 ₪ (סכום המתעדכן מעת לעת). יודגש כי הגשת השגה אינה מתלה את תוקפה של החלטה, כל עוד לא החליט אחרת הגורם שהוגשה לו ההשגה.
  9. **ביטול רישיון או פקיעתו**
     1. לא יהיה תוקף לרישיון עסק או להיתר זמני אם חלו שינויים מהרשום בו או במסמכים המצורפים לו לגבי סוג העסק, לרבות מבניו, שטחו, הבעלות בו, מיקומו וסוג העיסוק.
     2. רישיון עסק יבוטל אם נעשו שינויים בעסק בהשוואה לתרשים הסביבה, המפה המצבית או תכנית העסק, לאחר שניתנה לבעל הרישיון הזדמנות להשמיע את טענותיו.
     3. היתר זמני יפקע בנסיבות האמורות בסעיף 2.9.2.
     4. רשות הרישוי רשאית לבטל רישיון מטעמים אחרים, לאחר התייעצות עם נותן אישור המופקד על קיום מטרה מן המטרות האמורות בסעיף 1(א) לחוק, שאי קיומה משמש עילה לביטול, ולאחר שניתנה לבעל הרישיון הזדמנות להשמיע את טענותיו.
     5. במקרה של יסוד סביר להניח שנעברה בעסק או לגביו עבירה לפי סעיף 14 לחוק (עיסוק ללא רישיון, הפרת תנאי מתנאי הרישיון או הפרה של תקנות הנוגעות לעניין), ניתן להוציא לעסק צו הפסקה מנהלי לפי סעיף 20 לחוק.
  10. **הוראות במפרט האחיד**
      1. בעל עסק ידווח לנותן האישור על כל שינוי בעסק, העלול להשפיע על העמידה בתנאי הרישיון, שלושה חודשים מראש לפחות, ויפעל לפי הנחיות נותן האישור.
  11. **תחילה**
      1. מועד תחילתן של ההוראות המפורטות בפרקים 1 (הגדרות כלליות) ו-2 (תנאים רוחביים) למפרט זה הוא ביום פרסומו של המפרט. מועד תחילתן של ההוראות המפורטות ביתרת הפרקים המופיעים במפרט זה יהיה בהתאם לאמור בכל פרק, ויחול רק על ההוראות המפורטות באותו הפרק.

**פרק 3 - משטרת ישראל**

**מועד תחילתן של ההוראות המפורטות בפרק זה הוא ביום י"ט באייר התשפ"א (1 במאי 2021), ובכלל זה לגבי עסק שבמועד התחילה אין לו רישיון, היתר זמני או היתר מזורז, או עסק שביום התחילה היה לו רישיון או היתר זמני.**

* 1. **כללי**
     1. הובלה של כספים ודברי ערך אחרים חייבת רישיון עסק עפ"י חוק רישוי עסקים, פריט רישוי 8.3 א' בצו רישוי עסקים התשנ"ה-1995.
     2. כסף דברי ערך היו תמיד מטרה מועדפת על ידי גורמים פליליים המעוניינים לשפר את סגנון חייהם כולל מימון פעילותם לרכישת נשק וחומרי נפץ מסוגים שונים.
     3. בשנים האחרונות התגבר הצורך, הביקוש והשימוש בחברת שליחויות ומובילי כספים. יש לוודא כי חברות להובלת כספים וחברות שליחויות המבצעות הובלת כספים יעמדו בדרישות החוק ובאמור לעיל.
     4. סדרי האבטחה של חברות הובלת כספים ושל עסקים טעוני רישוי יבדקו מעת לעת

ולקראת חידוש הרישיון.

עסקים טעוני רישוי אשר מתקיים בהם קבלת כספים, נדרשים בתנאי הרישוי הקריטריונים הקבועים בהתאם למפרט 80 רשימת עסקים ראה נספח ה'.

* 1. **הגדרות**
     1. **"בעל העסק"** - המבקש להפעיל עסק, לרבות מנהל כאשר העסק הינו בבעלות תאגיד.
     2. **"מבקש הרישיון"** - המבקש להפעיל עסק, לרבות מנהל כאשר העסק הינו בבעלות תאגיד.
     3. **"מנהל העסק" -** האדם המנהל בפועל את העסק.
     4. **"שטח העסק"** - השטח ברוטו של כל היחידות בעסק שאליהם יש גישה ללקוחות.
     5. **"תאגיד"** - חברה בע"מ, שותפות, אגודה עותומנית או כל התאגדות משפטית אחרת.
     6. **"מטען"** - כספים, יהלומים, אבני חן, ניירות ערך ודברי ערך אחרים.
     7. **"נוהל פרופיל המאבטח 90.028.103"** - מסמך הקובע ומפרט את תנאי הכשירות וההכשרה של בעלי תפקידים בתחום האבטחה בעסקים טעוני אישור משטרה.
     8. **"מנהל אבטחה", "מאבטח בסיסי", "בודק ביטחוני"** - כהגדרתם "בנוהל פרופיל המאבטח 90.028.103".
     9. **"רשומה"** - פנקס או כרטסת שדפיהם ממוספרים במספרים שוטפים, או כל מדיה מגנטית מקובלת אחרת בה יירשמו פעולות הביטחון שננקטו בעסק, תוצאות הבדיקות לגילוי חפצים חשודים ותוצאות בדיקת תקינות גופי תאורת השילוט וההתמצאות.
     10. **"קצין אבטחה ורישוי"** - קצין הרישוי בתחנה טריטוריאלית בו ממוקם העסק.
     11. **"תפישת האבטחה"** - מסמך שנכתב על ידי משטרת ישראל ומגדיר את עקרונות האבטחה בעסקים השונים (המסמך מסווג לרמת שמור - למורשים בעלי סיווג מתאים).
     12. **"הכנת תכנית אבטחה בהתאם לנוהל 90.028.118"** - מסמך אשר ייכתב על-ידי אדם שהוסמך כמנהל אבטחה לאחר שהוכשר לכך במוסד הכשרה המאושר על ידי המשטרה. המפרט את האמצעים לאבטחת שלום הציבור שיינקטו בעסק לרבות בעלי התפקידים מתחום האבטחה שיוצבו בו, מספרם ואופן פריסתם, מערכות ואמצעים פיסיים ואלקטרוניים. תכנית האבטחה תתבסס על עקרונות תפישת האבטחה של משטרת ישראל, תכנית זו תוצג בפני קצין הרישוי היחידתי באזור בו ממוקם העסק לצורך אישורה בהתאם לנספח א'.
     13. **"הכנת תיק שטח בהתאם לנוהל 90.028.117"** - אוסף נתונים כולל על העסק וסביבתו המסייע למערך האבטחה של העסק וכוחות החירום וההצלה בקרות אירוע. על תיק השטח להכיל בין היתר את הנתונים הבאים: נתונים כלליים על המתקן המאובטח (מיקום, שעות עבודה, חתך אוכלוסיית העובדים, חתך אוכלוסיית המבקרים, כניסות ויציאות להולכי רגל ולרכבים, דרכי גישה, מספר קומות, מספר חדרים), אמצעי מיגון קיימים (דלתות, שערים, גדרות בהתאם לנספח ב'.
     14. **"חברת שמירה"** - כמשמעותה בחוק חוקרים פרטיים שירותי שמירה תשל"ב-1972.
     15. **"כלי ירייה"** - כמשמעותו בחוק כלי הירייה, התש"ט-1949, להלן חוק כלי הירייה.
     16. **"סוחר מורשה"** - אדם שלו רישיון בר תוקף לעשיית עסק בכלי ירייה עפ"י חוק כלי הירייה.
  2. **המטרה**
     1. **הצגת תפישת האבטחה "הובלה"** - כספים, יהלומים, תכשיטים, ניירות ערך ודברי ערך אחרים פריט 8.3 למניעת סכנות לשלום הציבור והבטחה בפני שוד והתפרצות.
     2. צמצום תופעת השודים/גניבות בתחום הובלת הכספים והרחבת מעגל המניעה, תוך מתן מענה אפקטיבי ויעיל.
     3. התראה והרתעה, וזאת גם לשם שיפור את רמת האבטחה ותחושת הביטחון (פח"ע וסד"צ).
  3. **מקור הסמכות** 
     1. חוק סמכויות לשם שמירה על ביטחון הציבור - התשס"ה-2005.
     2. חוק כלי ירייה כהגדרתו בחוק כלי הירייה, התש"ט. 1949
     3. חוק רישוי עסקים, התשכ"ח-1968, עד תיקון 29 כולל.
     4. תקנות רישוי עסקים התשס"א-2000 (כולל תיקון התשע"ג-2012).
     5. צו רישוי עסקים (עסקים טעוני רישוי), התשע"ג-2013.
     6. חוק שירותי הובלה.
     7. **עבירות השוד - ס' 402 לחוק העונשין**

1. עבירת השוד היא עבירת גניבה בה בשעת מעשה או בתכוף אליו מבוצע או מאיימים כי יבוצע מעשה אלימות באדם או בנכס - העונש מאסר של 14 שנה.
2. היה השודד מזוין בנשק או במכשיר שיש בו כדי לסכן או לפגוע או שהיה בחבורה - מדובר בשוד בנסיבות חמורות, העונש - מאסר של 20 שנה.
3. עבירת השוד הינה עבירת אלימות קשה בה מעשה השוד עלול להתפתח לרצח (אדם הנהרג במהלך שוד, ייחשב רצח).
4. הקורבן בשוד נפגע בגוף, בנפש וברכוש.
5. קיימים סוגים שונים של שוד.
   1. **בסיס חוקי -פרשנות**
      1. הובלת כספים הינם עסק טעון אישור המשטרה בהתאם לפריט הרישוי בצו רישוי עסקים 8.3א'
      2. מטרת הרישוי של משטרת ישראל הינה מניעת סכנות לשלום הציבור והבטחה מפני שוד והתפרצות.
      3. במסגרת חוק רישוי עסקים ומטרת הרישוי של משטרת ישראל מונחים בלדרות כספים לבצע בתחומי עסקם פעולות שונות, לרבות הצבת מערך אבטחה.
      4. בלדרות מאובטחת מחויבת במסגרת תנאי הרישוי של המשטרה להציב בעלי תפקידי בטחון כגון: מנהל אבטחה, מאבטחים בהתאם לתבחינים שנקבעו ע"י משטרת ישראל ובהתאם להכשרות והסמכות שנקבעו ע"י המשטרה/חטיבת האבטחה והרישוי.
      5. מאבטחים ומנהלי אבטחה בבלדרות מאובטחת מוסמכים לתפקידם בהתאם לחוק סמכויות לשם שמירה על בטחון הציבור, והסמכויות המוקנות להם מאפשרות לדרוש מאדם להזדהות, לבצע חיפוש ועיכוב.
      6. משטרת ישראל פועלת עפ"י חוק סמכויות לשם שמירה על ביטחון הציבור, תשס"א -2005, שעודכן לאחרונה (שלבי סיום החקיקה לקראת הפצתו ברשומות). המגדיר בבירור את נושא שמירה על ביטחון הציבור מפני פעילות חבלנית עוינת ומפני אלימות , וזאת במקום ובדרך שיבטיחו שמירה מרבית על כבוד האדם, פרטיותו וזכויותיו.
      7. בחוק ניתן לשוטר/מאבטח סמכויות נרחבות, כגון: סמכות חיפוש בלא צו, דרישת הזדהות, סמכות תפיסת חפץ, סמכויות נלוות: שימוש בכוח סביר, מניעת כניסה של אדם או רכב או טובין. או הוצאת אדם מהמקום וסמכות עיכוב וזאת על מנת להבטיח שמירה על ביטחון הציבור מפני פעילות חבלנית עוינת ומפני אלימות.
   2. **תיאור תחום "הובלה" - כספים, יהלומים, תכשיטים, ניירות ערך ודברי ערך אחרים פריט 8.3 א'**
      1. **נקודות תורפה/קריטיות, סיכונים,** דגשים:
6. נקודות התורפה בנוהלי העבודה של הובלת כספים ברגל, ברכב וברכב משוריין הינם.
7. התרשלות כתוצאה מהעדר סכנה - לכאורה.
8. שיגרה וקביעות במסלולים ובשעות ההובלה.
9. חוסר ערנות ודריכות ביציאה ממקום הטענת הכסף ובהגעה למקום פריקת הכסף.
10. מוקדי אחסון וחלוקת הכספים יציאה/ כניסה.
11. חניון מוקד חלוקת הכספים .
12. הוצאת הכספים והעברתם לעבר הלקוח.
13. העסקת מאבטחים/עובדים - בהיבטי מהימנות.
14. העדר התרעה לחשיפת התנהגות עבריינית/אלימה בתחילתה.
    1. **תרחישים ואיומים עיקריים על תחום "הובלה" - כספים, יהלומים, תכשיטים, ניירות ערך ודברי ערך אחרים פריט 8.3א'**
       1. **עיקרי התרחישים בתחום הפח"ע**
15. ירי שטוח מסלול .
16. פגיעה בשלומם של אנשי משטרה ועובדי ציבור.
17. ירי תלול מסלול .
18. החדרת מטען או נשק, או חלקי נשק לסוגיו לתחומי מתקן, על גופו של האדם או בתוך כבודתו ובהם קנה של אקדח 9 מ"מ מטען חבלה ,רימוני יד.
19. החדרת נשק או חלקיו לתחומי מתקן או מטען ורימוני יד באמצעות כלי רכב או ע"י אדם.
20. מחבל מתאבד הנושא על גופו או בכבודתו מטען חבלה (כולל רסס), או מטען אל מתכתי (ללא רסס).
21. רכב תופת (פרטי, מסחרי או משאית), כולל הנושא לוחית זיהוי דיפלומטית.
22. רכב או אופנוע מתפרץ.
23. הצמדת מטען חבלה למכליות חומ"ס .
24. החדרת מטען חבלה או אדם בתוך מכולה ריקה או מלאה.
25. הצתת מתקן באמצעות בקת"ב או שפיכת נוזלים דליקים.
26. הכנסת/קבלת משלוחי דואר ממולכדים ובהם חנ"מ או חומר מסוכן אחר .
27. ירי מקרוב (נק"ל, רובה תמ"ק).
28. צליפה או ירי מרחוק.
29. השלכת או הנחת מטעני חבלה, רימוני יד או בקת"בים.
30. פיגוע משולב במס' יעדים.
31. פיגוע הקרבה.
32. פיגוע הרעלה.
33. פיגוע מיקוח (חטיפה, בני ערובה).
34. פיגוע דריסה.
    * 1. **עיקרי האיומים בתחום הפלילי**
35. ע"ר המשבר הכלכלי - הצטרפות אוכלוסיות בעלות נטייה עבריינית למעגל עברייני רכוש, אלימות, זיוף ומרמה.
36. עלייה באירועי אלימות וונדליזם בדגש על בני הנוער בשל תוצאות המשבר הכלכלי.
37. התגברות המאבקים והפגיעות ההדדיות בין ארגוני הפשיעה השונים, הסלמה במאבק הבין-ארגוני ועליית רף האלימות כתוצאה ממאבקי שליטה על תחומים עסקיים ומאבקים אישיים.
38. ברשות ארגוני הפשיעה מצוי אמל"ח זמין לשימוש בסכסוכים האלימים שעלול לפגוע בחפים מפשע.
39. עלייה בשימוש במטעני חבלה, רימוני רסס ואירועי ירי בסכסוכים בין ארגוני הפשע. בתוך כך, עליה בקטלניות מטעני החבלה.
40. שימוש נרחב ברימוני רסס על רקע סחיטה, בדגש לבתי עסק.
41. בולטות בשימוש ברימונים, מטעני חבלה תקניים ומאולתרים במגזר הערבי על רקע ריב חמולות, בריונות ואיומים.
42. עלייה באירועי רצח, ובאירועי נשיאת סכין.
43. המשך ביצוע עבירות הרכוש תוך כניסת אוכלוסיות נוספות למעגל פשיעת הרכוש כתוצאה מהמשבר הכלכלי.
44. המשך ביצוע עבירות תקיפה ושודים של קשישים, נשים ובני נוער.
45. מקורות אמל"ח - גניבה ממחנות צה"ל וייצור מטענים עצמאי - בולט במגזר הערבי.
46. עלייה באירועי רצח. מניעים בולטים - סכסוכי עבריינים וארגונים, סכסוכים שונים.
47. עלייה באירועי שוד תחנות דלק. כולל שימוש באמל"ח.
48. המשך מגמה של שוד בסניפי בנק וסניפי דואר.
49. ניסיונות הברחת סמים בגבולות (ירדן, לבנון, מצרים וסוריה)
50. שימוש וסחר בסמים בארץ ובחו"ל.
51. התגברות תופעת זיוף תיעוד ישראלי, שימוש ברשת האינטרנט לביצוע עבירות מרמה והונאה רחבות היקף.
52. שימוש גובר באלכוהול ובסמים בעיקר סינתטיים בקרב בני נוער.
53. מתחמי בילוי ופיצוציות מהווים מוקד ומאיצים בצריכת סמים ואלכוהול.
54. ביטויי אלימות בקרב בני נוער ברחוב: קטטות ודקירות.
55. ניסיונות פגיעה במתקני משטרה/ שוטרים מצד גורמים עבריינים.
56. חטיפות נשק מאנשי ביטחון (פח"ע/פלילי).
57. התפרצויות לבתי דירה/עסקים.
    1. **תרחישים בפלילים - בתחום רישוי העסקים**

|  |  |  |
| --- | --- | --- |
| **תרחישים ודפ"אות** | **אופן מימוש האיום** | **אומדן להתייחסות** |
| **שוד** | 1. שוד תחנת דלק/חנויות במתחם 2. שוד בנק/ סניף דואר 3. שוד פלאפונים 4. שוד נשק ממאבטח | 1. שימוש בנשק חם בד"כ אקדח 2. שימוש בנשק קר (סכין, מוט ברזל ועוד) 3. שימוש בגז מדמיע 4. איומים באמצעות פתק 5. רכוב/ים ע"ג אופנוע 6. רעולי פנים; חובשי קסדה; חובשי כובע |
| **אלימות** | 1. אלימות בין מבלים במועדונים 2. אלימות נגד מאבטחים במקומות בילוי 3. אלימות נגד מאבטחים במוסדות נותני שירות 4. אלימות נגד נותני שירות 5. פגיעה ברכוש | 1. שימוש בנשק חם 2. איום מילולי 3. שימוש בנשק קר 4. אלימות פיזית 5. חטיפת נשק 6. הצתה, ריסוס צבע, השלכת חפצים 7. אלימות מילולית + קריאות וכתובות גזעניות |
| **גניבות** | * 1. גניבה ממתקני תשתית.   2. גניבה ממוסדות | 1. פעילות בשעות החשיכה 2. פגיעה במאבטח/שומר באתר |
| **איסוף מל"מ** | 1. תצפית מחוץ למושא המאובטח 2. התחברות עם עובד המתקן ותחקורו 3. הפעלת עובד המתקן "משוטה" 4. הפעלת עובד קבלן או נותן שירות, מסווה של מבקר 5. הנצחה באמצעות צילום | * + 1. מפות, שרטוטים ומרשמים של המתקן ו/או סביבתו     2. אמצעי תצפית (משקפת, טלסקופ, ציוד צילום)     3. התנהגות חריגה של עובד במתקן.     4. רכב וכבודה של עובדים |

* 1. **הנחות עבודה**
     1. איסוף מל"מ ותכנון מקדים קפדני יתבצע ע"י השודדים בטרם ביצוע השוד (שיגרת עבודה, ניתוח מסלול נסיעה ונק' עצירה, לו"ז המאבטחים, מס' מאבטחים, חימוש מאבטחים, כמות כסף וכו').
     2. במקרים רבים תופעל חולייה (3-5 אנשים), יתכן של בני מיעוטים.
     3. החוליה עשויה להפעיל גם סייענים מתוך העסק או חברות האבטחה כדי לקבל מידע על כמות הכסף, שיטת האבטחה ועוד.
     4. **עבריינים יעדיפו לתקוף רכב מוביל כסף**

כאשר קיים סיכוי גבוה לפדיון רב (במיוחד בעונת החגים).

בזמני פריקת הכסף מהרכב והעברת הכסף לרכב.

* 1. **מאפיינים עיקריים לשוד**
     1. **שוד בנקים**

1. מתבצע לאורך כל שעות פעילות הבנק.
2. עפ"י רוב מצריך תכנון מקדים.
3. בד"כ מתלווה אקט איום.
4. עבריין יחיד או כנופיה מאורגנת.
5. העבריין רעל"פ/חבוש כובע או פריט אחר.
6. איום בנשק - השודד מאיים באקדח או מצהיר כי קיים ברשותו אקדח.
7. שימוש בפתק המציין כי "זה שוד" - ע"י עבריין יחיד.
   * 1. **שוד בנקים - קורבנות**
8. הקורבן
9. כספר המחזיק בכסף, במקרים בודדים המטרה הינה כספת הבנק (בדומה לאירועי פריצה).
10. בלדר כספים (אדם פרטי או חברת אבטחה).
11. שוד בסמוך לבנק - לקוח לאחר משיכת כספים.
12. שוד בסמוך לבנקים
13. שוד בסמוך למכשירי כספומט המוצבים בקרבת הבנק.
14. שוד כלפי לקוחות בצאתם מהבנק.
15. אירועים אלה מצריכים, לרוב סיכון פחות משוד בנקים.
16. שוד מובילי כספים
17. תופעה שולית יחסית אם כי אלימה ביותר.
18. מאפיינת חבורות פשיעה מאורגנות**.**
19. אירועים בולטים:
20. 1998 - שוד רכב ברינקס בירושלים אשר הוביל 2.5 מיליון ₪ מעמאן לרש"פ.
21. 2003 - שוד/עוקץ רכב ברינקס בחיפה ע"י אילן קאופמן עובד החברה.
22. 2004 - שוד מובילי כסף מחברת מודיעין אזרחי תוך הזדהות לשוטרים.
23. 06/12/2004 - שוד רכב ברינקס בטירה במהלכו נרצח ר' צוות האבטחה ונפצע מאבטח נוסף.
    1. **ניתוח תרחישי הייחוס**
       1. **מאפייני העבריינים**
24. קבוצה מאורגנת היטב.
25. חמושה.
26. מצוידת במל"מ מדויק.
27. תחת השפעת סמים לשם הגעה ל"מצב נפשי מתאים".
28. נכונות ומכנות לפגיעה במאבטחים.
29. תכנון מקדים הכולל.
30. מיקום, מארבים, צלפים, נקודות חדירה, אחסנת הכסף, צירי הימלטות ועוד.
31. העדפה לתקיפה - כלי רכב הבאים למסור כסף לאחר סבב איסוף, בייחוד בעונות החגים בהם.
32. קיים סיכוי לפדיון גבוה. שאיפה להשגת מודיעין "מבפנים".
    * 1. **מאפייני ביצוע השוד**
33. ירי - באקדח ובנשק ארוך טווח.
34. ריסוס המאבטחים באמצעות גז מדמיע.
35. חסימת הדרך וציר הנסיעה של הרכב/ המשוריין (המסיע את הכסף) ע"מ לבצע את השוד.
36. חסימת הדרך וציר ההליכה של המאבטחים מובילי הכסף ע"מ לבצע את השוד.
37. הנחת מארב לרכב או למאבטחים המופקדים על אבטחת הובלת הכספים.
38. שימוש והפעלת אלימות רבה כדי לנטרל את המאבטחים.
    1. **עקרונות המענה האבטחתי**
       1. **כללי השיטה**
39. הובלת הכספים תאובטח על פי תכנית האבטחה כפי שאושרה על ידי קצין הרישוי היחידתי באזור בו ממוקם העסק
40. תכנית האבטחה תתבסס על תפישת האבטחה, בהתאם לדרישות המשטרה עפ"י בהתאם לדרישות המשטרה עפ"י פרופיל המאבטח ( נוהל 90.028.103).
41. נותן האישור ו/או קצין משטרה מטעמו רשאי להורות על שינוי מערך האבטחה בעסק ו/או על תגבורו מעבר לאמור בתכנית האבטחה שאושרה, בשל מיקום העסק, מאפיינים מיוחדים ו/או שינוי בנסיבות המחייב זאת, לרבות שינוי בהתראות ובאיומים כפי שהם מוערכים על ידי המשטרה מעת לעת.
    * 1. **עקרונות התפישה**
42. תכנית האבטחה תפרט את אמצעי האבטחה הפיסיים וכן את בעלי התפקידים בתחום האבטחה שיוצבו בעסק, מספרם ואופן הצבתם, בהתאם למפתח הבא:
43. בעסק יועסקו מאבטחים בעלי תעודות בהתאם לנוהל פרופיל המאבטח 90.028.103.
44. המאבטחים יהיו בוגרי קורס בסיסי 6 ימים וריענון בתוקף.
45. המאבטחים יעסקו בליווי המטען ובשמירת חדר האוצר בעסק.
46. בעת ביצוע פעילותו בעסק יהיה המאבטח חמוש בנשק וילבש מדים מזהים, עליהם סמל החברה. המדים לא יהיו דומים למדי משטרה.
47. אישור המשטרה לבעלי תפקיד - לא יועסקו בעסק בעלי תפקיד ועובדים אלא אם נמצא כי אין מניעה להעסקתם מטעמים הנוגעים לשלום הציבור, לרבות לאור עברו הפלילי.
    * 1. **פירוט המענה האבטחתי**
48. בידוק וסינון עובדים- מהווה מרכיב מרכזי טרם העסקת עובד או מאבטח בהובלת כספים (הקפדה על בדיקת ר"פ, פוליגרף עיתית ועוד).
49. הובלת הכסף ברכב משוריין או במשאית אחודה- אשר יתנו מענה אל מול איום ותרחיש הייחוס.
50. הכשרת המאבטחים ברמה הבסיסית (6 ימים) בתוכנית הכשרה בסיסית ובאימוני ריענון (כמתן מענה לאיום ותרחישי הייחוס).
51. בניית תכנית אבטחה (פק"מ) - בטרם כל הובלת כספים תוך פירוט של:
52. מס' מאבטחים מדורג (בהתאם לסכום הכסף אותו מובילים).
53. מינוי אחראי משימה/קב"ט (בהתאם לסכום הכסף אותו מובילים).
54. זיווד המאבטחים בנשק אישי (אקדח/ מיני עוזי/ אקדח הכולל התקן כת) מתאים אל מול האיום.
55. הנחיות המאבטחים לשבירת שיגרה (דגש על ציר הנסיעה), איתור אוספי מל"מ, זיהוי של תצפיתנים, ואיסור נסיעה בדרכים המהווים שטח הכרחי/נשלט היכול להקל על שודדים בהנחת מארב (מחייב ניתוח ציר).
56. תגבור האבטחה בהובלת כסף רב, וכמו כן בחגים.
57. הסתרה (עד כמה שניתן ) את הרכב מוביל הכסף, וכמו כן את המאבטחים.
58. שימוש באלמנטים של הוראה והטעינה לשם יצירת חוסר וודאות אודות פירטי הובלת הכסף**.**
59. העברת הכסף (עד כמה שניתן) בזירות סטריליות, כדי להקשות על ביצוע השוד.
60. הימנעות מפריקת/העמסת כסף בסמוך לציר המאפשר נגישות מהירה והסתלקות.
61. זיווד המאבטחים ורכב בלחצני מצוקה.
62. מתן תשומת לב מיוחדת לפעילות ותנועה בריכוזי אוכלוסייה של ב.מ.
63. תדרוך המאבטחים בטרם כל משימה.
64. פיקוח ובקרה בכל הרמות כולל ביקורת פתע על ביצוע הובלת הכספים (בנק' העמסה ופריקה, בהובלה וכו').
65. תרגול למאבטחים.
66. תחקור כל אירוע ותקלה.
67. ניתוח תרחישים ותגובות.
68. קשר הדוק עם מ"י בכל הרמות, ובדגש על תחנות המשטרה שבצירי הנסיעה.
69. הערה
70. אם יתקבל מידע קונקרטי הדבר ישפיע על רמת האבטחה וביצועה.
71. יש לוודא אחת לשנתיים אם ישנם נושאים נוספים לגיבוש תפיסת האבטחה להובלת כספים.
    1. **ניתוח עיסוק בעלי תפקידים במערך האבטחה** **"הובלה" - כספים, יהלומים, תכשיטים, ניירות ערך ודברי ערך אחרים** **פריט 8.3א'**
       1. **מנהל אבטחה בעסק (מנב"ט)** - בהתאם לדרישות המשטרה עפ"י - פרופיל המאבטח (נוהל 90.028.103).
72. תחומי אחריות
73. על המנב"ט לוודא באופן שוטף עדכון עם הק' האבטחה והרישוי/בקר אבטחה ורישוי בכל פרט מידע שיש לו רלוונטיות לאבטחת הכספים/דברי ערך - חילופי משמרות אחמ"שים, מידע מודיעיני וכד'.
74. ניהול האבטחה בשגרה/באירוע (פח"ע/פלילי/תפעולי) ו/או בחירום, שבמתחם כולו ובסביבת המתחם.
75. כתיבת נהלים ואישורים
76. תפיסת האבטחה תאושר ע"י קצין רישוי ואבטחה מרחבי.
77. יכתבו נהלים לסיוע במימוש התפישה, נהלים כגון:
78. פק"מ/ תיק שטח.
79. נוהל סמכויות מאבטחים.
80. נוהל סנ"ח.
81. משימות
82. יפעל לכתיבת נהלים רלוונטיים כולל פק"מ אבטחה לעסק, קביעת נוהלי סריקות - תדירות, מיקום ורישום, עפ"י דרישת רע"ן אבטחה ורישוי מחוזי, ק' אבטחה ורישוי מרחבי.
83. יקבע נוהל דיווחים סדור בין מערכי האבטחה במתחים המאובטחים בשגרה, בהתרעה ו/או בעת אירוע.
84. יקבע בתאום עם ק' אבטחה ורישוי מחוזי/ק' אבטחה מרחבי/בקר אבטחה ורישוי תחנתי את נוהל סדר הפעולות בקרות אירוע/חשד לאירוע/אגב אירוע.
85. יקבע תכניות עבודה בנושאים הבאים: בעלי תפקידים במערכי האבטחה:
86. אחמ"ש, מאבטח.
87. הכרת האתר נקודות שליטה ונקודות תורפה .
88. אחריות על מערך האבטחה - קבלתם לתפקיד, הגדרת תפקידם, הכרת האתרים .
89. מענה לתרחישים ודרכי חבירה עם כוחות ביטחון .
90. תפקידי המנב"ט
91. בשגרה
92. יפעיל את כוח האבטחה שעומד לרשותו, תדרוכים, חלוקת משמרות, עדכונים.
93. יקיים קשר עם גורמי המשטרה השונים באופן יום יומי.
94. יקבל עדכוני מודיעין שוטפים ממשטרת ישראל.
95. באירוע (פח"ע/פלילי/תפעולי)
96. יפעל להיות נוכח במקום האירוע.
97. יפעל לייצר תמונת מצב עדכנית באופן שוטף על האירוע מיקומו, היקפו, השלכות סביבתיות והמענה שניתן לאירוע בהתאם למאפייניו.
98. יזעיק כוחות חבירים - משטרה, מד"א, כב"ה ונוספים בהתאם לצורך.
99. יקבע נקודת כינוס והערכות לכוחות החבירים.
100. יעביר עזרי שת"פ של מתחם הבילוי בעת אירוע.
101. יוודא ריכוז הנתונים על האירוע כמו גם הזעקת כוחות ביומן האירועים.
     * 1. **משימות ותפקידים מאבטחים**
102. בשגרה
103. ביצוע סריקות בגזרת הפעולה שתקבע לאור נוהל הפעלת/פק"מ, כל זאת לשם מניעה, סיכול, אבטחה והרתעה כנגד שוד/ גנבות מרכב בלדרית/במהלך הפקדה ו/או לקיחת דברי ערך
104. מערך האבטחה יערך בהתאם לתוכנית סדורה, בנקודות מרכזיות להן שליטה על כניסת הרכבים/הולכי רגל לסביבת רכב הבלדרות, כאשר המאבטח ימוקמו בנקודה טקטית אל מול איש המסירה .
105. הסריקות יבוצעו תוך ביצוע עיקרון 'שבירת השגרה' ובהתאם לתוכנית שתקבע מראש.
106. יוגדרו נקודות דיווח שהמאבטח יהיה מחויב להגיע אליהם ולדווח על ביצוע סריקות/תצפיות, בהתאם לתוכנית שתקבע.
107. באירוע (פח"ע/פלילי/תפעולי)
108. בעת אירוע יש לפעול באופן מידי ולמנוע מעשה השוד/ גניבה.
109. במקביל יש לדווח במידית למשטרה .
110. באירוע שוד/גניבה, יש להשתלט על האירוע ולעכב את המעורבים.
111. כחלק מאמצעי השתלטות על האירוע ניתן להשתמש בתרסיס פלפל במגבלות הקיימות וזאת עפ"י הנוהל הקיים.
112. על אחראי האבטחה ובעל המקום לדאוג להעברת הקלטות של האירוע לידי המשטרה, עפ"י דרישת אח"מ.
     1. **אמצעים נדרשים**
113. טמ"ס (טלוויזיה במעגל סגור)-חיצונית ופנימית, בנקודות הרגישות (רכב + חדר אוצר).
114. הקלטה ושמירת הקלטת למשך 14 ימים לפחות .
115. אמצעי קשר .
116. אמצעים נדרשים למאבטחים.
117. חימוש אישי (אקדח/ מיני עוזי/ אקדח עם התקן לקת).
118. שרוך לאקדח.
119. תעודת מאבטח לסמכויות.
120. אפודות זוהרות עליהם הכיתוב: 'ביטחון'.
121. וסט למאבטח - ובו פונדות למחסניות נוספות, פנס סריקה וכד'.
122. כובע זיהוי אישי.
123. תלבושת אחידה ותקנית - נעליים גבוהות, דגמ"ח כהה וחולצה אחידה.
124. ערכת שמע למכשיר קשר.
     1. **נספחים**
        1. נספח א' - מיגון וטכנולוגיה.
        2. נספח ב' - מכירת רכב משוריין להובלת כספים.
        3. נספח ג' - עסקים בהם קיימת דרישה להובלת כספים לפי פריט רישוי 8.3א'.
        4. נספח ד' - נהלים ופקודות - חברת הובלת כספים.
        5. נספח ה' - פריט רישוי.
        6. נספח ו' - מפרט מס' 40.7 - חדרי אוצר.
        7. נספח ז' -מפרט 40.71 - דלתות ולוחות מודולרים לחדרי אוצר.
        8. נספח ח' - מפרט מספר 80 - רכב להובלת כספים ודברי ערך.

**נספח א' - מיגון וטכנולוגיה**

**מצלמות טלוויזיה במעגל סגור**

1. בעל העסק יתקין בעסק מצלמות טלוויזיה במעגל סגור )טמ"ס( ברזולוציה גבוהה של 1.3מגה פיקסל לפחות או שווה ערך.
2. המערכת תותקן במקומות הבאים במקומות הבאים תוך פגיעה מזערית בצנעת הפרט:
3. בכל כניסה לעסק, מצידה החיצוני, תוצב מצלמה הצופה לשטח שמחוץ לעסק עד

לרדיוס של 10 מ' מהפתח. יש להקפיד כי הצילום לא יכלול שטחים פרטיים.

1. בכל כניסה לעסק, מצידה הפנימי, תוצב מצלמה הצופה לשטח שמחוץ לעסק עד

לרדיוס של 10 מ' מהפתח. יש להקפיד כי הצילום לא יכלול שטחים פרטיים.

1. בהיקף החיצוני של העסק תוצבנה מצלמות אשר יכסו את היקף העסק החיצוני

באופן רציף

1. בכל כניסה ויציאה מעסק מחוצה לה יוצבו מצלמות.
2. מצלמות יוצבו בחנייה באופן שיצלמו את המתרחש בחנייה לעסק.
3. מצלמות יוצבו במקומות רגישים שהוגדרו בהתאם לתוכנית האבטחה והנחיות

משטרת ישראל כגון: שערי חירום, אזור הומי קהל וכו'.

1. יש להשתמש במצלמות בעלות חשיפה אוטומטית וצמצם אוטומטי.
2. מערכת מצלמות הטמ"ס תאפשרנה צילום בחשיכה.
3. מהירות הצילום לא תהיה פחותה מ- FPS 25 .
4. המצלמות לא יכוונו ישירות למקור אור בהיר כגון חלונות וגופי תאורה.
5. המצלמות החזית הכניסה ובתוך העסק יאפשרו זיהוי פנים בכל מזג אוויר לרבות

סנוור מהשמש או שינוי תאורה.

1. המצלמות החיצוניות יזהו באופן ברור דמות אדם.
2. ההקלטה תישמר למשך 19 יום לפחות ממועד צילומה.
3. הקלטה תתבצע ברזולוציה הכי גבוהה שמאפשרות מצלמות הטמ"ס.
4. מערכת ההקלטה תאפשר יכולת הפקה להקלטות )צורבים ,תוכנות וכו'(ותאפשר

הוצאת קבצים / תמונות למדיה מגנטית נתיקה.

1. המערכת תכלול גיבוי למקרה של הפסקת חשמל למשך שלוש שעות לפחות.
2. בכניסה לעסק וכן בקרבת האזורים המצולמים מחוץ לעסק ייתלה שלט המודיע

כי האזור מצולם.

**נספח ב' - מכירת רכב משוריין להובלת כספים**

התייחסותנו עקרונית:

הובלת כספים הינה עסק טעון רישוי ע"פ חוק רישוי עסקים פריט רישוי 8.3א'.

בתנאי הרישוי נקבע כי הובלת כספים תתבצע ע"י רכב משוריין בהתאמה למפרט 80 .

ברישיון לרכב מתועד כי הרכב משוריין, באחריות משרד התחבורה לאחר אישור מ"י או הצגת רישיון עסק להובלת כספים.

מכירת רכב משוריין המיועד להובלת כספים:

מכירת רכב תתבצע רק למי שעונה לקריטריון המורשה להחזיק רכב משוריין.

רכב יירכש ע"י מי שעונה לקריטריון להחזיק רכב משוריין.

מכירת רכב מעבר לגבולות המדינה יש להודיע למשרד התחבורה ומ"י אבטחה ורישוי.

כל תנועה של מכירה או קניית רכב משוריין מחייבת העברת בעלות במשרד התחבורה.

**נספח ג' - עסקים בהם קיימת דרישה להובלת כספים לפי פריט רישוי 8.3א'**

|  |  |  |  |
| --- | --- | --- | --- |
| **מס' פריט** | **סעיף** | **שם הפריט** | **הערות** |
| **1.1** | **-** | **בית מרקחת** | **הדרישה בסכום של 50.000 ומעלה** |
| **2.1** | **ז'** | **תחנת דלק בגז** | **הדרישה בסכום של 50.000 ומעלה** |
| **2.2** | **א'** | **תחנת דלק ותדלוק** | **הדרישה בסכום של 50.000 ומעלה** |
| **4.2** | **א'** | **בית קפה, מסעדה לרבות הגשת משקאות משכרים לצריכה במקום** | **הדרישה בסכום של 50.000 ומעלה** |
| **4.2** | **ב'** | **מזנון, בית אוכל אחר לרבות הגשת משקאות משכרים לצריכה במקום** | **הדרישה בסכום של 50.000 ומעלה** |
| **4.8** | **-** | **משקאות משכרים - עסק שעיקר פעילותו הגשתם לצורך צריכה במקום ההגשה** | **הדרישה בסכום של 50.000 ומעלה** |
| **6.2** | **-** | **חנות ששטחה הכולל 800 מ"ר לפחות** | **הדרישה בסכום של 50.000 ומעלה** |
| **7.4** | **א'** | **בריכת שחיה, לרבות מאגר מים אחר המשמש לשחייה ולנופש מים, לרבות בריכה המצויה בפארק מים ולמעט בריכה המשמשת עד ארבע יחידות אירוח למטרת נופש** | **הדרישה בסכום של 50.000 ומעלה** |
| **7.4** | **ב'** | **פארק מים, מגלשות מים** | **הדרישה בסכום של 50.000 ומעלה** |
| **7.6** | **-** | **משחקים מקום לעריכתם** | **הדרישה בסכום של 50.000 ומעלה** |
| **7.7** | **ב'** | **קולנוע ותיאטרון** | **הדרישה בסכום של 50.000 ומעלה** |
| **ג'** | **קרקס** | **הדרישה בסכום של 50.000 ומעלה** |
| **ד'** | **אצטדיון, אולם ספורט, שמספר המושבים הקבועים בו הוא מעל 500, למעט אולם במוסד חינוכי המשמש את המוסד בלבד** | **הדרישה בסכום של 50.000 ומעלה** |
| **ה'** | **אמפיתיאטרון, מקום אחר לעריכת אירועי תרבות, בידור וספורט תחת כיפת השמים, שנועדו ל-500 משתתפים או יותר** | **הדרישה בסכום של 50.000 ומעלה** |
| **ו'** | **דיסקוטק** | **הדרישה בסכום של 50.000 ומעלה** |
| **ז'** | **יריד או תערוכה שלא במבנה של קבע** | **הדרישה בסכום של 50.000 ומעלה** |
| **ט'** | **מקום לעריכת מופעים וירידים שיש בו בעלי חיים** | **הדרישה בסכום של 50.000 ומעלה** |
| **י'** | **יריד מזון** | **הדרישה בסכום של 50.000 ומעלה** |
| **8.4** | **ב'** | **תחנה מרכזית, כהגדרתה בפקודת התעבורה, תחנת רכבת מרכזית** | **הדרישה בסכום של 50.000 ומעלה** |
| **10.14** | **ה'** | **אחסנתם, מיונם סחר בהם** | **הדרישה בסכום של 50.000 ומעלה** |
| **10.14** | **ז'** | **גריטתם** | **הדרישה בסכום של 50.000 ומעלה** |

**נספח ד' - נהלים ופקודות - חברת הובלת כספים**

1. נהלי עבודה כלליים:
2. אישור חברת ההובלה.
3. אישור מפעל הראוי/חברת שמירה.
4. אישור עובדים.
5. קליטת עובדים.
6. הכשרות עובדים.
7. אימונים.
8. תרגילים.
9. אבטחת מידע.
10. דיווחים.
11. חבירה עם כוחות האבטחה.
12. מוקד וחדר אוצר:
13. פתיחת מוקד.
14. סגירת מוקד.
15. התנהגות בעת גילוי סימני פריצה למוקד.
16. ניהול כספת מוקד.
17. ניהול חדר אוצר.
18. כניסת מבקרים למוקד.
19. ניהול תיקי מתקן.
20. פעילות נדרשת:
21. התייצבות לעבודה.
22. יציאה למשימה.
23. איסוף מסירת משלוחים.
24. טיפול בשק בעל ערך גבוה.
25. חבירה בין צוותים.
26. זיהוי וחבירה עם כוחות הביטחון.
27. עבודה ביו"ש.
28. התנהגות במקרה של הודעה על הטמנת מטען חבלה במתקן.
29. דיווחים.
30. מקרים ותגובות.
31. שימוש במכשירי רדיו.
32. תדלוק בלדרית במהלך ציר נסיעה.
33. ביצוע סיור ו---- לאיתור חריגים ואוספי מל"מ.
34. מסלולי נסיעה ושבירת שיגרה.
35. נשק:
36. התחמשות/פריקה.
37. הנחיות לשימוש בנשק/פתיחה באש(נוהל של משטרת ישראל).
38. איחסון כלי נשק.
39. בטיחות:
40. נסיעה לאחור.
41. מעורבות בתאונת דרכים.
42. התנהגות במקרה שריפה.
43. טיפול בכלי רכב ואמצעים:
44. טל"ת.
45. אחזקה שוטפת של מערכות קשר וכריזה.
46. מעקב אחרי טיפולים ברכבי היחידה.
47. ניהול ספר רכב.
48. הכנסת רכב למוסך.
49. קשר.
50. מנהלות:
51. טיב שרות.
52. ניהול ומעב כל אדם.
53. אישורים לרכב משוריין.
54. אישור חברת שמירה/מפעל ראוי.

**נספח ה' - פריט רישוי**

20/10/2020 - תיקוף

**פריט 8.3 – "הובלה" כספים, יהלומים, תכשיטים, ניירות ערך ודברי ערך אחרים**

1. **הוראות חוק הנוגעות לעניין**
   1. חוק סמכויות לשם שמירה על ביטחון הציבור, התשס"ה- 2005.
   2. חוק רישוי עסקים, התשכ"ח - 1968, עד תיקון 29 כולל.
   3. תקנות רישוי עסקים התשס"א-2000 (כולל תיקון התשע"ג-2012).
   4. צו רישוי עסקים (עסקים טעוני רישוי), התשע"ג-2013.
   5. חוק שירותי הובלה.
2. **הגדרות**
   1. **"בעל העסק"** - המבקש להפעיל עסק, לרבות מנהל כאשר העסק הינו בבעלות תאגיד.
   2. **"מנהל העסק"** – האדם המנהל בפועל את העסק.
   3. **"מבקש הרישיון"** - המבקש להפעיל עסק, לרבות מנהל כאשר העסק הינו בבעלות תאגיד.
   4. **"שטח העסק"** - השטח ברוטו של כל היחידות בעסק שאליהם יש גישה ללקוחות.
   5. **"תאגיד"** - חברה בע"מ, שותפות, אגודה עותומנית או כל התאגדות משפטית אחרת.
   6. **"קצין אבטחה ורישוי"-** קצין הרישוי בתחנה טריטוריאלית בו ממוקם העסק.
   7. **"תפישת האבטחה"** - מסמך שנכתב על ידי משטרת ישראל ומגדיר את עקרונות האבטחה בעסקים השונים **(המסמך מסווג לרמת שמור - למורשים בעלי סיווג מתאים).**
   8. **"נוהל פרופיל המאבטח 90.028.103"** - מסמך הקובע ומפרט את תנאי הכשירות וההכשרה של בעלי תפקידים בתחום האבטחה בעסקים טעוני אישור משטרה.
   9. **"מנהל אבטחה"** - כהגדרתו בנוהל פרופיל המאבטח 90.028.103.
   10. **"מאבטח בסיסי"** - כהגדרתו בנוהל פרופיל המאבטח 90.028.103.
   11. **"חברת שמירה"** – כמשמעותה בחוק חוקרים פרטיים שירותי שמירה תשלב – 1972.
   12. **"כלי ירייה"** - כמשמעותו בחוק כלי הירייה, התש"ט- 1949, להלן חוק כלי הירייה.
   13. **"סוחר מורשה"** - אדם שלו רישיון בר תוקף לעשיית עסק בכלי ירייה עפ"י חוק כלי הירייה.
   14. **"מטען"** - כספים, יהלומים, אבני חן, ניירות ערך ודברי ערך אחרים.
   15. **"רשומה"** - פנקס או כרטסת שדפיהם ממוספרים במספרים שוטפים, או כל מדיה מגנטית מקובלת אחרת בה יירשמו פעולות הביטחון שננקטו בעסק, תוצאות הבדיקות לגילוי חפצים חשודים ותוצאות בדיקת תקינות גופי תאורת השילוט וההתמצאות.
   16. **"הכנת תכנית אבטחה בהתאם לנוהל 90.028.118"** -מסמך אשר ייכתב על-ידי אדם שהוסמך כמנהל אבטחה לאחר שהוכשר לכך במוסד הכשרה המאושר על ידי המשטרה. המפרט את האמצעים לאבטחת שלום הציבור שיינקטו בעסק לרבות בעלי התפקידים מתחום האבטחה שיוצבו בו, מספרם ואופן פריסתם, מערכות ואמצעים פיסיים ואלקטרוניים. תכנית האבטחה תתבסס על עקרונות תפישת האבטחה של משטרת ישראל, תכנית זו תוצג בפני קצין הרישוי היחידתי באזור בו ממוקם העסק לצורך אישורה.
   17. **"הכנת תיק שטח בהתאם לנוהל 90.028.117"** -אוסף נתונים כולל על העסק וסביבתו המסייע למערך האבטחה של העסק וכוחות החירום וההצלה בקרות אירוע. על תיק השטח להכיל בין היתר את הנתונים הבאים: נתונים כלליים על המתקן המאובטח (מיקום, שעות עבודה, חתך אוכלוסיית העובדים, חתך אוכלוסיית המבקרים, כניסות ויציאות להולכי רגל ולרכבים, דרכי גישה, מספר קומות, מספר חדרים), אמצעי מיגון קיימים (דלתות, שערים, גדרות.
3. **התנאים לקבלת הרישיון**
   1. המשטרה רשאית, בעת קבלת החלטה בדבר מתן אישור משטרה לעסק לפי חוק רישוי עסקים או קביעת תנאים לפי חוק זה, להביא בחשבון מידע, לרבות מידע פלילי ומודיעיני, הנוגע לבעל הרישיון, לבעל העסק, גם אם אינו בעל הרישיון, וכן בעלי התפקידים בעסק שהינם בעלי השפעה מהותית על העסק, כאשר למידע קיימת השלכה על שלום הציבור (סיירים, מוקדנים, מתקיני מערכות אזעקה וטכנאים אשר נותנים שירות לעסק).
   2. בעל העסק יצרף ע"פ דרישה רשימה של כלל העובדים בעסק ויציין לצד כל אחד מהם את תפקידו ואת פרטיו האישיים, מועמד חדש לעבודה בעסק, טרם כניסתו לעבודה, יעבור ע"פ דרישה בדיקה ואישור משטרה, בדיקת העובדים תיעשה באופן עיתי עפ"י צרכי המשטרה.
   3. תוצאות הבדיקה יכולות להוות עילה לפסילת הבקשה.
   4. רישיון לניהול משרד לשירותי שמירה על פי סעיף 18 (א), לחוק חוקרים פרטיים ושירותי שמירה, התשל"ב - 1972 (להלן חוק חוקרים פרטיים).
4. **חדר אוצר**
   1. בעסק יהיה חדר אוצר שיעמוד בדרישות הקבועות במפרט מספר 40.70- **נספח א'** .
   2. הדלתות שיותקנו בחדר האוצר יעמדו בדרישות הקבועות במפרט מספר 40.71- **נספח ב'**.
   3. מטען יאוחסן אך ורק בחדר האוצר שבעסק, הממלא אחר הדרישות הקבועות במפרטים האמורים.
   4. ליד פתח חדר האוצר יוצב מתקן מיוחד לטעינת מטענים ופריקתם.
   5. המתקן יהיה מוצב באופן כזה שלא יאפשר לעוברים ושבים ובלתי מורשים בסביבה לצפות בטעינה ובפריקה.
5. **מערכת למסירת הודעות**
   1. בעסק תותקן מערכת כריזה שתאפשר מסירת הודעות באירועי חירום בכל שטח העסק.
   2. מערכת הכריזה שתופעל תפרוץ ותנטרל את מערכת ההגברה לצורך מסירת הודעות במקרה חירום.
   3. למערכת הכריזה יהיה גם מקור מתח חשמלי חלופי, שיפעל במקרה של נפילת מקור המתח החשמלי הראשי בעסק.
6. **מערכת אזעקה** 
   * 1. בעסק תותקן מערכת אזעקה הכוללת רכזת וגלאים שנבנתה והותקנה בהתאם לתקן 1337 של מכון התקנים ( יש לצרף אישור מכון התקנים).
     2. מיקום וסוגם של אמצעי המיגון ייקבע ע"י יועץ מיגון ומתקין מערכת אזעקה.
     3. מערכת האזעקה תהיה במצב פעולה בכל עת ותגן על האזורים המוגנים.
     4. שהעסק סגור יעביר בעל העסק או מנהל העסק את מערכת האזעקה למצב לילה.
     5. מערכת האזעקה, על כל מרכיביה, תהיה תקינה, תפעל בכל עת.
     6. ביצוע בדיקת תקינות מערכת האזעקה, על כל מרכיביה, תתבצע אחת לשנה (12 חודשים).
     7. בעל העסק או מנהל העסק יציג לנציג המשטרה , על פי דרישתו, אישור המעיד על הבדיקה.
     8. מערכת אזעקה תחייג בעזרת חייגן קולי באמצעות טלפון קווי וסלולרי למערכת מוקד בקרה אלקטרוני לפי פריט 9.4.
7. **רכב משוריין**
   1. הרכבים המשוריינים שיופעלו בעסק יעמדו בדרישות הקבועות במפרט 80 **נספח ג'** בפריט זה.
   2. בעל העסק ייצרף אישור המעיד כי הרכבים עומדים במפרט 80.
8. **הובלת מטען ואחסונו**: בעל העסק ינקוט בכל האמצעים לאבטחתו המרבית של המטען בעת אחסונו, טעינתו, הובלתו ופריקתו, בהתאם להנחיות המשטרה וכמפורט להלן:
   1. הובלת המטען תתבצע אך ורק ברכב משוריין, הממלא אחר הדרישות שנקבעו במפרט מספר 80.
   2. הרכב המשוריין יהיה נעול בכל עת למעט בזמן טעינת מטען ופריקתו וניקוי הרכב.
   3. חניית רכב השריונית ייעשה ככל הניתן בקרבה לבית העסק אך בכפוף לחוקי התעבורה ובהתאם לחוק.
   4. הכשרות מערך האבטחה – מנהלי אבטחה, מאבטחים, בודקים ביטחוניים, רמ"שים ומוקדנים יידרשו למעבר הכשרות במוסדות ובמכללות שאושרו ע"י מ"י חט' אבטחה, יישאו תעודת סמכויות לשם שמירה על ביטחון הציבור.
   5. **הטעינה והפריקה תבוצע על ידי שני מאבטחים חמושים מוסמכים בעלי תעודת סמכויות (בוגרי קורס בסיסי 6 ימים).**
   6. לפני הטענת המטען יקיימו המאבטחים המוצבים במקום סיור ותצפית בסמוך לרכב ובסביבה הקרובה למניעת סכנות למטען.
   7. לפני יציאת הרכב המשוריין לדרך, תיבדק תקינות כלי הרכב והתאמתו לדרישות הבטיחות הקבועות בתקנות התעבורה.
   8. בעת הובלת מטען לא יימצא ברכב המשוריין שום אדם פרט לנהגים ולמאבטחים המורשים.
   9. לאחר יציאת הרכב המשוריין לדרך, אין לעצורו או לעכבו ואין לשנות את מסלול נסיעתו, אלא אם דרוש הדבר כדי למנוע סכנה ממשית למטען, או למאבטחים ברכב.
   10. בעת הנסיעה יקיימו המאבטחים תצפית מתמדת לעבר צידי הדרך, לפנים ולאחור, כדי לגלות אם עוקבים אחרי הרכב המשוריין או אם יש משהו חשוד במסלול הנסיעה.
   11. המאבטחים ידווחו למוקד התקשורת המופעל בעסק, כאמור בסעיף 8 לעיל, על כל מקרה של עיכוב בנסיעה, תקלה ברכב, סכנה הנשקפת למטען או כל אירוע יוצא דופן העלול לסכן את המטען או המובילים.
   12. מתקבל במוקד התקשורת דיווח לפיו נשקפת סכנה ממשית למטען או למאבטחים ידווח העובד המאייש את מוקד התקשורת מידית לתחנת המשטרה הקרובה וימסור המידע שהתקבל מהרכב המשוריין.
   13. העברת מטענים תתבצע בצירי תנועה ראשיים ובמסלולי נסיעה לא קבועים.
   14. כל מידע הקשור לטעינה, להובלה ולפריקה של מטען יישמר בסוד.
9. **מוקד תקשורת /חדר בקרה**:
   1. בעסק יופעל מוקד תקשורת באמצעותו ניתן יהיה לקיים בכל עת קשר בין המוקד והרכב המשוריין, ולהפך.
   2. **בעסק יועסקו מוקדנים בעלי תעודות בהתאם לנוהל פרופיל המאבטח 90.028.103.**
   3. בכל רכב משוריין יימצאו מכשיר קשר נייח ומכשיר קשר ידני לגיבוי.
   4. המוקד יאויש בכל עת שמובילים בעסק מטען, פורקים או מטעינים אותו.
   5. רשת הקשר של העסק תהיה במצב תקין בכל העת.
   6. ייכתב נוהל על ידי בעל העסק או מי מטעמו להפעלת חדר התקשורת והוא יופעל בהתאם לכך.
   7. המוקד ייבצע בקרת נוכחות וזמינות לסיירים (מאבטחים מוסמכים) במשמרת לילה כל שעה עגולה.
   8. המוקד ייבצע בקרת נוכחות וזמינות לסיירים (מאבטחים מוסמכים במשמרת בוקר כל שעה עגולה.
10. **מאבטחים תפקידים וסימני זיהוי** 
    1. בעסק יועסקו מאבטחים בעלי תעודות בהתאם לנוהל פרופיל המאבטח 90.028.103.
    2. המאבטחים יהיו בוגרי קורס בסיסי 6 ימים וריענון בתוקף (אימון חד יומי כל חצי שנה).
    3. מאבטחים אשר נדרשים להיות מוסמכים גם על התקן מייצב אקדח יידרשו לחצי יום נוסף שאיננו חלק מקורס מאבטח בסיסי, לאחר ההסמכה על מייצב האקדח שמירת הכשירות אליו הינה במסגרת שמירת הכשירות הרגילה של מאבטח בסיסי.
    4. המאבטחים יעסקו בליווי המטען ובשמירת חדר האוצר בעסק.
    5. בעת ביצוע פעילות בעסק יהיו המאבטחים חמושים בנשק וילבשו מדים מזהים, עליהם סמל החברה. המדים לא יהיו דומים למדי משטרה.
11. **דור מעבר :**
    1. **מאבטחים אשר עוסקים בהובלת כספים באחת החברות המאושרות לפי פריט 8.3 א' לפני התאריך 01.01.20.**
    2. **עומדים בתבחיני הקליטה לקורס מאבטח בסיסי בהתאמה לנוהל "רמות הכשרה פרופיל המאבטח".**
    3. **רשימות מפורטות של המאבטחים תועבר ע"י מנהלי האבטחה של חברות הובלת כספים עד לתאריך 30.11.20.**
12. **הכשרה נדרשת:**
    1. **מעבר בהצלחה של אימון דו יומי למאבטח בסיסי.**
    2. **לאחר מעבר אימון זה בהצלחה, המשך שמירת הכשירות בהתאם להנחיות שמירת כשירות למאבטח בסיסי.**
    3. **דור המעבר יסיים את הסמכתו באימון דו יומי עד לתאריך 30.06.21.**
    4. **מתאריך 01.07.2021 מי שלא יעבור את ההכשרה הנ"ל לא יתאפשר לו לשמש מאבטח בעסקים לפי פריט רישוי 8.3 – "הובלה" א. כספים, יהלומים, תכשיטים, ניירות ערך ודברי ערך אחרים.**
13. **אישור המשטרה לבעלי תפקיד**
    1. לא יועסקו בעסק בעלי תפקיד ועובדים אלא אם נמצא כי אין מניעה להעסקתם מטעמים הנוגעים לשלום הציבור, לרבות לאור עברו הפלילי.
14. **אמצעים**
    1. מאבטחים יישאו כלי ירייה מסוג אקדחים בלבד שאושרו ע"י המשרד לבט"פ אגף כלי ירייה.
    2. אחד מצוות האבטחה יישא תרסיס פלפל שאושר ע"פ חוק לאחר מעבר הסמכה ואישור.
    3. **בתום סיום הכשרות וקבלת תעודת סמכויות לשם שמירה על ביטחון הציבור, נשיאת הנשק תתבצע כאשר הכלי ירייה נמצא בנרתיק המיועד לכך או לחילופין בהתקן שאושר ע"י מ"י חט' אבטחה אך לא יאוחר מתאריך 01.07.21.**
15. **מצלמות טלוויזיה במעגל סגור(טמ"ס)**

בעל העסק יתקין בעסק מצלמות טלוויזיה במעגל סגור (טמ"ס) ברזולוציה גבוהה של 1.3 מגה פיקסל לפחות או שווה ערך. המערכת תותקן במקומות הבאים, תוך פגיעה מזערית בצנעת הפרט:

* + 1. במבואות הכניסה תוצב מצלמה, וכן במקומות רגישים שיוגדרו ע"י המשטרה.
    2. בכל כניסה ויציאה מהעסק תוצב מצלמה הצופה כלפי חוץ, המצלמה תצפה עד למרחק 10 מטר מהיציאה.
    3. מצלמה שתצפה על דלת חדר האוצר.
    4. מצלמה שתצפה על אזור טעינה ופריקה.
    5. מצלמה שתצפה על הכספות באופן מלא.
    6. מסביב לעסק יוצבו מצלמות אשר יכסו את פאות המבנה בחפיפה עד למרחק של 30 מ'.
    7. יש להשתמש במצלמות בעלות חשיפה אוטומטית וצמצם אוטומטי.
    8. מערכת מצלמות הטמ"ס תאפשרנה צילום בחשיכה.
    9. מהירות הצילום לא תהיה פחותה מ-FPS 25.
    10. המצלמות לא יכוונו ישירות למקור אור בהיר כגון חלונות וגופי תאורה.
    11. המצלמות בפתח הכניסה ובתוך העסק יאפשרו זיהוי פנים בכל מזג אוויר לרבות סנוור מהשמש או שינוי תאורה.
    12. המצלמות החיצוניות יזהו ברמה ברורה דמות אדם.
    13. ההקלטה תישמר למשך 14 יום לפחות ממועד צילומה .
    14. הקלטה תתבצע ברזולוציה הכי גבוה שמאפשרות מצלמות הטמ"ס.
    15. מערכת ההקלטה תאפשר יכולת הפקה להקלטות (צורבים ,תוכנות וכו'). ותאפשר הוצאת קבצים\תמונות למדיה מגנטית נתיקה.
    16. המערכת תכלול גיבוי למקרה של הפסקת חשמל למשך 3 שעות לפחות.
    17. בכניסה לעסק וכן בקרבת האזורים המצולמים מחוץ לעסק ייתלה שלט המודיע כי האזור מצולם.
    18. המצלמות החיצוניות יזהו ברמה ברורה דמות אדם (אין חובת זיהוי תווי פנים).
    19. יש להציב בעסק מסך המאפשר צפייה במצלמות וכן צפייה בהקלטה.
    20. בעל העסק ייצרף בדיקת תקינות אחת לשלוש שנים.

1. **תאורה**
   1. בשעות החשיכה, תופעל מחוץ לעסק תאורה אשר תאיר את דרכי הגישה לעסק ואת היציאות מהעסק.
   2. התאורה החיצונית תהיה תקינה בכל עת.
2. **רשומה** - בעסק תנוהלנה הרשומות הבאות:
3. רשימת מועסקים תכלול את פרטיהם האישיים של העובדים בעסק, לרבות שמות העובדים, מספרי תעודות הזהות שלהם ומענם.
4. פעולות הביטחון שננקטו בעסק באותו יום, רשימת האירועים הביטחוניים שאירעו באותו יום ותוצאות הסריקות לגילוי חפצים חשודים.
5. הרישומים ברשומה ייעשו באופן ממוחשב או בעט או בדרך אחרת שאינה ניתנת למחיקה.
6. לא ייתלשו דפים מפנקס הרשומה ולא יוצאו כרטיסים מהכרטיסייה המהווה את הרשומה.
7. הרשומה תועבר למשטרה בכל עת על פי דרישתה כמו כן הרשומה תישמר לפחות שנה מיום הרישום האחרון בה.
8. אבדה רשומה - יודיע בעל העסק או מנהל העסק למשטרה על אובדנה תוך 48 שעות מעת שנודע לו כי הרשומה אבדה.
9. **רשומת עובדים** 
   1. בעסק תנוהל רשמית עובדים בה יירשמו פרטיהם האישיים של כל המועסקים

בעסק.

* 1. הרשומה תוצא למשטרה על פי דרישתה בכל עת.
  2. רשימת פרטיו האישיים של כל עובד ותקופת עבדותו בעסק תשמר בעסק 5 שנים

לפחות מיום שחדל לעבוד בעסק.

1. **נהלים-** בעסק יהיו נוהלי עבודה וביטחון שיעגנו את הפעילות בעסק בנושאים כלהלן:
2. מסלול צירי התנועה וכן הערכות בעת תאונה או תקלה המסכנת את המטען.
3. התנהגות בעת שוד או ניסיון לשוד.
4. אבטחת המטענים בעת טעינתם ופריקתם.
5. בעל העסק יוודא בדיקת הנהלים ועדכונם אחת ל- 12 חודשים לפחות.
6. נהיגה ברכב להובלת כספים הכרוכה בניהול העסק, לרבות נסיעה אחורנית לצורך

פריקה וטעינה, תתבצע בהתאם להוראות כל דין.

1. ניהול העסק וביצוע הפעולות הכרוכות בו לא יהוו הפרעה לתנועה בכביש ולהולכי רגל

ברשות הרבים.

1. הנהלים יהיו בתוך תכנית האבטחה ויאושרו מול קצין אבטחה בהתאם.

|  |  |
| --- | --- |
|  |  |

1. **ייחוד פעולות** 
   1. לא ינוהל בעסק זה עסק אחר הטעון רישוי, אלא אם ניתן לכך רישיון כדין.
   2. כל רכב של העסק העומד במפרט 80 (רכב בלדרות) אשר בעל העסק ירצה למכרו או לגרוטתו יצטרך לקבל אישור משטרת ישראל .
   3. לא יעשה כל שינויי בעסק שלא בהתאם לתנאי הרישיון.
2. **זיהוי** 
   1. בעל העסק וכל עובד בו, יזהה את עצמו בפני שוטר ,יציג בפניו וימסור לו רשומות ומסמכים הנוגעים לרישיון העסק ולתנאיו הכלל לפי דרישתו.
3. **מסירת תנאים**

מוסר התנאים: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם דרגה תפקיד חתימה

מקבל התנאים: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם מס' זהות חתימה

תאריך: \_\_\_\_\_\_\_\_\_/\_\_\_\_\_/\_\_\_\_\_.

**נספח ו' - מפרט מס' 40.7 - חדרי אוצר**

**1.**  **כללי**-

* 1. חברות להובלת כספים סניפי הבנקים המחזיקים כספים (לרבות ניירות ערך ששווים עולה על סך מיליון דולר או שקיימות אצלם כספות להשכרה ללקוחות או גופים אחרים שנדרשים לכך, חייבים להחזיק את הכספים בחדר אוצר שיענה לדרישות הביטחון כמפורט במסמך זה.

1. **שמירה:**
   1. באותם גופים המחזיקים סכום העולה על 2 מיליון דולר ו/או שקיימות אצלם כספות להשכרה ללקוחות, **למעט סניפי בנק המאובטחים באמצעי מיגון וטכנולוגיה 24/7,** יש להציב מאבטח בוגר קורס בסיסי 6 ימים ונושא נשק אירגוני ותעודת סמכויות בתוקף לאבטחה על חדר האוצר ממועד סיום העבודה ועד לפתיחת העסק/בנק ללקוחות.
   2. המאבטח יעמוד בתבחינים ובהכשרות כולל ריענון בתוקף.

**3.** **מבנה החדר** – בחדרי אוצר קיימים:

* 1. עובי הקירות - 40-50 ס"מ.
  2. עובי התקרה - 40 ס"מ.
  3. עובי הרצפה - 40 ס"מ.
  4. הקירות, התקרה והרצפה יבנו מבטון ב/300 עם שתי רשתות ברזל 8 מ"מ מקבילות שיחוזקו בזיזי פלדה נגד קידוח (TAMGBARS). והרווח בין המוטות של כל רשת (מאוזן ומאונך) יהיה עד 15 ס"מ.
  5. בחדרי אוצר חדשים, הדרישות לגבי הדלתות, הקירות, התקרה והרצפה (פנלים) יהיו בהתאם למפרט מכון התקנים מספר 260 (2) דלתות ופנלים מודולריים לחדרי אוצר. (להלן מפמ"כ 260 (2).)

4. **פתחים**

א. כניסה ראשית - פרטי דלת הכניסה מופיעים בנספח א'.

ב. פתח חירום - המפרט של פתח החרום יהיה זהה למפרט של דלת חדר אוצר למעט:

1) ממדי הפתח - 60X60 ס"מ.

2) מספר הבריחים - במקום 16 בריחים, 10 בריחים;

3) מנעולים - לפחות מנעול קומבינציה אחד (בנוסף למנעול ה"קרומר").

* 1. משקוף פתח החרום יהיה זהה למשקוף הדלת.
  2. פתחי אוורור יהיו בקוטר מקסימלי של 5 ס"מ במרחקים מינימליים של 50 ס"מ אחד מהשני ויוגנו באמצעות רשת אקספנדד מטל בקוטר 6 מ"מ הרווחים במשבצות יהיו עד 10 מ"מ.
  3. פתח למיזוג אויר - גובה התעלה לפתח זה לא יעלה 10 ס"מ. הפתחים יהיו סמוכים לתקרה ומוגנים ע"י רשתות מתאימות כדי למנוע זריקת חפצים שונים לחדר האוצר. (רשת אקספנדד מטל).

5. **אזעקה**

* + 1. חדר האוצר יוגן במערכת התראה שנקבע ע"י מכון התקנים ת"י 1337 (1). המערכת תחובר למוקד בקרה אלקטרוני מורשה לפי פריט 9.4.
    2. הגלאים (סנסורים) יעמדו בדרישות תקן ישראלי 2(1337) ויבחרו בהתחשב במבנה חדר האוצר, במיקומו ובהשפעת הרעשים הסביבתיים. זאת במטרה להגדיל את אמינות המערכת ולהבטיח אזעקה מידית בעת ניסיון חדירה לחדר האוצר ולמנוע או לצמצם את אזעקות השווא.
    3. לדלת הראשית של חדר האוצר ולאשנב החרום יותקנו גלאים כמפורט להלן:
    4. גלאי חום שיפעיל את מערכת האזעקה במקרה של ניסיון פריצת הדלת על ידי שלהבת. על הגלאים להפעיל את מערכת האזעקה תוך 3 דקות מזמן הפעלת מכשיר ריתוך כל שהוא בכל מקום משטח פני הדלת וכן כשהטמפרטורה בחלק כשלהו של הדלת מגיע ל100 מעלות צלזיוס.
    5. גלאי זעזועים אמין שלא יגרום לאזעקות שווא.
    6. מפסק - מיקרו המופעל על ידי בריח סגירה.
    7. בנוסף לגלאים הנ"ל יש להתקין גלאי זעזועים גם בתוך חדר האוצר (בקירות ובמידת הצורך בתקרה וברצפה).
    8. על הגלאים להבטיח הפעלת אזעקה בכל מקרה של ניסיון פריצה דרך הקירות, הרצפה או התקרה בכל מקום.
    9. בחדר האוצר ובכל אמצעי פריצה אפשריים (ריתוך, קידוח, פיצוץ וכדומה).
    10. **הגלאים המתאימים לאבטחת חדרי אוצר הם:**
        1. מיקרופונים.
        2. גיאופונים.
        3. גלאי אור.
        4. גלאי מרחבי (אולטרא-סוני או מיקרו-גל).
        5. חדר האוצר יוגן על ידי שני סוגי גלאים שונים לפחות מהסוג הנ"ל.
        6. הערה: לצורך זה יש לראות את גלאי האולטרא סוני ומיקרו כגלאי מסוג אחד.
        7. הגלאים ייבחרו ויותקנו בהתאם. יש להתקין גלאים משולבים V.S.L., בנוסף יש להתקין גלאים מיקרופונים שיחוברו למערכת חישה.
        8. כמו כן יותקן בתוך חדר האוצר לחצן אזעקה למוקד באמצעות מערכת ההתרעה של הסניף.
        9. **הגישה לחדר אוצר**

1. יש לאבטח את הגישה הישירה לחדר האוצר ע"י התקנת דלת סורג רפפה שתמנע אפשרות איום על האנשים העוברים בחדר האוצר, בדלת זו יש לקבוע אשנב לזיהוי נכסים מוגן בזכוכית נגד ירי.
2. בחדר האוצר תותקן תאורה, כל נקודת אור תהיה מוגנת ועמידה בפני קצר חשמלי באופן עצמאי על-ידי ניתוק אוטומטי.
3. התאורה תופעל על-ידי מתגים שיותקנו בחדר האוצר ומחוצה לו.
4. לאחר שעות העבודה ינותק זרם החשמל מחדר האוצר למעט זרם החשמל לאזעקה ולמנגנון ההשהיה.

8. **צנרת**

יש להתקין צינורות בקירות, דרכם יעברו חוטי מערכת האזעקה (גלאים ולחצנים). צינורות נפרדם מתאימים יותקנו עבור חוטי רשת החשמל והטלפון.

9. **טלפון**

מומלץ להתקין בחדר האוצר טלפון עם חיוג חוץ או כל אמצעי קשר אחר שיאפשר לעובדים הזעקת עזרה במקרה ונלכדו בחדר האוצר.

10. **בטיחות בפני אש**

סדרי בטיחות לאש בחדר האוצר יקבעו על ידי הרשות המוסמכת.

11. **אבטחת המפתחות**

א. יקבעו נהלים ברורים ומחייבים לאבטחת המפתחות, מפתחות המשנה ונוסחת הצירופים של דלתות חדר האוצר ורכזת האזעקה.

ב. כמו כן ייקבעו הוראת בטחון לסדר פתיחה ונעילה של חדר האוצר, הקופה והחדר המוגן בשעות העבודה ולאחריהן.

ג. נוהלי הביטחון יתייחסו גם לצורך לשינוי תקופתי של נוסחת הצירופים, העברת המפתחות למחזיקי המפתחות ושינוי המנעולים במקרה של אובדן מפתחות.

ד. תיאסר מסירת מפתחות מערכת האזעקה לידי מחזיקי המפתחות של חדר האוצר או הקופה.

מנגנון השהיה

בדלת חדר האוצר תותקן מערכת השהיה אלקטרונית בהתאם למפרט 40.5 של המשטרה.

**מסירת תנאים**

מוסר התנאים: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם דרגה תפקיד חתימה

מקבל התנאים: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם מס' זהות חתימה

תאריך: \_\_\_\_\_\_\_\_\_/\_\_\_\_\_/\_\_\_\_\_.

**נספח ז'** - **מפרט 40.71 - דלתות ולוחות מודולרים לחדרי אוצר**

1. מפמ"כ מספר 2(260) של מכון התקנים קובע דרישות לדלתות ולוחות מודולרים לחדרי אוצר.

2. המפרט קובע דרישות של מבנה ועמידות בתנאי פריצה לפי דרגות הגנה.

3. בגלל היקף המפרט וסווגו הוא לא הוכנס בקובץ זה אך ניתן לקבלו ממכון התקנים הישראלי.

4. במידה ומוגשת בקשת רישיון לעסוק בו נדרשת התקנת חדר אוצר. תועבר הפניה למטא"ר מדור אבטחה לחוות דעתו המקצועית.

**מסירת תנאים**

מוסר התנאים: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם דרגה תפקיד חתימה

מקבל התנאים: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם מס' זהות חתימה

תאריך: \_\_\_\_\_\_\_\_\_/\_\_\_\_\_/\_\_\_\_\_.

**נספח ח'** - **מפרט מספר 80 - רכב להובלת כספים ודברי ערך**

1. **כללי**
2. הרכב יהיה עמיד בפני ירי מנשק 51\*7.62 45 \*5.56 - מ"מ ובפני פריצה קרה אלימה (הנעשית בעזרת מוט לום ברזל, גרזן ופטיש) אי חדירה יחשב עצירה מוחלטת של הקליע על כל חלקיו.
3. מתא הנהג יהיה ניתן לשלוט על פעולות הרכב בעזרת פנל לרבות פתיחת הדלתות ומערכות חשמל ואלקטרוניקה נלוות המותקנות בתא המטען ( כדוגמת : אינטרקום , מע' כריזה , נעילת תא המטען והכספת ) .
4. במידה ויידרש כניסה מתא הנהג לתא המטען יידרשו שהדלתות יעבדו בשיטת תא סינון (דלת אחת פתוחה שאר הדלתות סגורות).
5. **מבנה גוף הרכב**
   1. דפנות תא המטען, דפנות תא הנהג של הרכב המשוריין יהיו בנויים מחומרים שימנעו חדירת כדורים מנשק קל: תקרת הרכב ורצפת היו עשויים מפלדה כנגד פריצה קרה .
   2. מעטפת תא הנהג, תא המטען והחלונות היו ברמת מיגון על פי סעיף 1 א'.
   3. במידה ולא ישב מאבטח בתא המטען מיגון מעטפת הרכב תהיה כנגד פריצה קרה עפ"י סעיף 1 א'.
   4. תא המטען ותא הנהג לרבות ריצפת המכונית יורכבו באופן שלא יהיה ניתן לפרוץ אותם, זאת ע"י חיבור בהלחמות מלאות ואי אפשרות פתיחת ברגים לצורך ניסיון פריצה לרכב.
   5. כל החלונות המותקנות ברכב בחזית תא הנהג, בדלתות וכו', תהיינה עמידות בפני ירי מנשק קל עפ"י רמת המיגון בסעיף 1א' . (הצגת אישורי יצרן ).
   6. גלגלי הרכב ימוגנו בפני ירי באמצעות התקנת חישוקי RFT .
   7. במידה ולשריונית יגרם נקר בגלגל תוכל השריונית להמשיך לנסוע לצורך ניתוק מגע על גבי הראנפלט.
6. **דלתות תא הנהג:**
   1. דלת הנהג (הדלת השמאלית) תיפתח לכניסת הנהג רק באמצעות מפתח ללא ידית סיבובית.
   2. דלתות הרכב ינעלו מבפנים ע"י שליטת הנהג – בעזרת מנעולים בטחונים חשמליים\או בריחים ידניים.
   3. המנעולים החיצונים היו ברמת אבטחה גבוה שלא תאפשר פריצה קרה של 15 דקות לפחות.
7. **דלת תא המטען:**
   1. בתא המטען של הרכב תהיה דלת אחורית ודלת צדדית או לחילופין יציאת חירום ודלת אחורית
   2. דלת תא המטען תפתח מבפנים ע"י המאבטחים לא תהיה ידית חיצונית.
   3. כניסת המאבטחים לתא המטען תתאפשר ע"י פתיחת הדלת באמצעות מתג חשמלי שיופעל מתא הנהג ויפתח את מנעול דלת תא המטען.
   4. צילינדר המנעול החשמלי שבדלת האחורית (דלת תא המטען) יהיה מוגן מבחוץ, כמו כן דלת אחורית זו תשמש דלת לפתיחה בשעת חרום.
8. **חלונות , פתחי אוורור , מיזוג אוויר** **, מחיצה בין תא הנהג לתא המטען**
   1. חלונות הרכב יהיו קבועים ובלתי ניתנים לפתיחה ומוגני ירי נק"ל כמוגדר בסעיף 1 א '.
   2. חלון המחיצה יהיו מוגנים בפני ירי נק"ל 9 מ"מ.
   3. הפתחים של מערכת האוורור ימוקמו בחלק העליון של דפנות הרכב וימוגנו בהתאם.
   4. במידה ומאבטח יישב בתא מטען (תא דברי הערך ) יש להתקין מערכת מיזוג אוויר .
   5. המחיצה בין תא הנהג לתא המטען תהיה עשויה מפלדה ברמת מיגון לפחות 9 מ"מ מוצמדת לגוף הרכב בחיבור רציף.
   6. במחיצה בין תא הנהג לתא המטען (תא דברי הערך) תתוקן דלת הזזה ברמת מיגון של פחות 9 מ"מ ותופעל באמצעות מנעול אלקטרו מכאני עם גיבוי ידני ושליטה בתא הנהג.
9. **מראות:**
   1. ברכב תותקן מערכת מראות שתאפשר לנהג לראות את המתרחש משני צידי הרכב ומאחוריו. כמו כן תתאפשר התקנת מראה בחלק האחורי של הרכב המאפשרת תצפית לאחור או התקנת מצלמה אחורית עם אפשרות צפייה בתא הנהג.
10. **אחסון המטען יהיה אחד מהתנאים הבאים** 
    1. המטען יאוחסן בתוך תיבה ממתכת בעובי של 3 מ"מ שתוצמד לתא המטען ע"י ריתוך לכל אורכו.
    2. התיבה תיפתח ע"י מנעול אלקטרו מכאני מתא הנהג .
    3. המטען יוכנס לתוך התיבה בעת העברתו.
11. **תקשורת**
12. בתא הנהג יותקן מכשיר הקשר בהתאם לכתוב בנספח א'.
13. בתא המטען תתוקן שלוחה של מכשיר הקשה הנייח שיאפשר קשר רדיו תקין למוקד החברה מכל מקום שבו ינוע הרכב.
14. ברכב תהיה אפשרות להתקנת מכשיר "אינטרקום" שיאפשר קשר דו כיווני בין תא הנהג לתא המטען או הוספת סוללות גיבוי למכשיר הקשר הנייד בתא המטען .
15. כל רכב יצויד במכשיר קשר נישא שיאפשר קשר בין המאבטחים היורדים מהרכב לבין נהג הרכב.
16. התקנת מערכת עם ממשק למערכות GPSברכב.
17. מצורף נספח א'- לדמ"צ מכשיר קשר .
18. **מערכת אזעקה**
19. הרכב יצויד בזמזם אשר יפעל מתוך תא הנהג ומתוך תא המטען ויתריע על דלתות פתוחות .
20. הרכב יצויד במערכת אזעקה הכולל צופר ומערכת מהבהבים חיצונים אשר יפעלו בעת ניסיון פריצה לרכב.
21. **מניעת התנעה**
22. בתא הנהג ובתא המטען יותקנו משבתי מנוע שבאמצעותם יהיה ניתן להפסיק את פעולת המנוע ולמנוע התנעתו ע"י אי הספקת דלק ,חשמל וכו' בצורה בטיחותית.
23. כל מערכות הרכב (כלל מערכות אבטחה ) יגבו ע"י מצבר הרכב או התקנת מערכת U.P.S נפרדת.
24. **אישורים**
25. החברה שתתקין את הרכב תתחייב להמציא אישורים על עמידות הרכב והחלונות בפני ירי מנשק קל על פי סעיף 1א' ו3א' .
26. החברה תמציא אישור ממשרד התחבורה על שינוי ייעוד הרכב, תקינותו של הרכב והתאמתו לשאת את

המטען, עומס השריון והנוסעים. וכן רישום בעלות הרכב לחברה והערת הגבלה.

1. החברה תעביר הצהרת יצרן\ספק שרכב עומד בדרישות מפרט 80 על כל מרכביו.